અમેરિકાના બારમાં નશામાં ધૂત્ત એક વ્યક્તિની ક્રૂરતાનો શિકાર બનનાર શ્રીનિવાસ કુચિભોટલાની પત્ની સુનયનાએ કહ્યું કે, મારા મગજમાં એક સવાલ છે. શું અમે અહીંના છીએ? આપણે ઘણીવાર સમાચારપત્રોમાં ગોળીબારની ઘટનાઓ અંગે વાંચતા હોઇએ છીએ અને વિચારીએ છીએ કે અમે કઇ રીતે સુરક્ષિત રહી શકીએ. હું હંમેશા મારા પતિને પૂછતી કે શું આપણે અમેરિકામાં રહેવું જોઇએ? મારા પતિ હંમેશા મને ખાતરી આપતા કે, અમેરિકામાં સારી ઘટનાઓ બને છે, તેમને અમેરિકા પર ભરોસો હતો.